Document ID: 32011R0575

NARIADENIE KOMISIE (EÚ) č. 575/2011
zo 16. júna 2011
o Katalógu kŕmnych surovín
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 767/2009 z 13. júla 2009 o uvádzaní krmív na trh a ich používaní, ktorým sa mení a dopĺňa nariadenie Európskeho parlamentu a Rady (ES) č. 1831/2003 a ktorým sa zrušujú smernica Rady 79/373/EHS, smernica Komisie 80/511/EHS, smernice Rady 82/471/EHS, 83/228/EHS, 93/74/EHS, 93/113/ES a 96/25/ES a rozhodnutie Komisie 2004/217/ES (1), a najmä na jeho článok 26 ods. 2 a 3,
keďže:
(1)
Nariadením Komisie (EÚ) č. 242/2010 z 19. marca 2010, ktorým sa vytvára Katalóg kŕmnych surovín (2), sa zaviedla prvá verzia Katalógu kŕmnych surovín. Obsahuje zoznam kŕmnych surovín, ktoré už sú uvedené zozname v časti B prílohy k smernici 96/25/ES a v stĺpcoch 2, 3 a 4 prílohy k smernici 82/471/EHS, ako aj slovník, v ktorom sa preberá bod IV časti A prílohy k smernici 96/25/ES.
(2)
Príslušní zástupcovia európskych krmivárskych odvetví po porade s inými zainteresovanými stranami a v spolupráci s príslušnými vnútroštátnymi orgánmi vypracovali zmeny a doplnenia nariadenia (EÚ) č. 242/2010, pričom zohľadnili relevantné skúsenosti získané zo stanovísk vydaných Európskym úradom pre bezpečnosť potravín, ako aj vedecký a technologický vývoj. Tieto zmeny a doplnenia sa týkajú nových položiek a úprav existujúcich položiek.
(3)
Komisia posúdila predložené zmeny a doplnenia, skontrolovala, či boli dodržané postupy a podmienky stanovené v článku 26 nariadenia (ES ) č. 767/2009, a súhlasí so zmenami a doplneniami upravenými počas uvedeného posúdenia.
(4)
Vzhľadom na veľmi veľký počet zmien a doplnení, ktoré je v nariadení (EÚ) č. 242/2010 potrebné vykonať, je vhodné, aby sa uvedené nariadenie v záujme koherencie, zrozumiteľnosti a zjednodušenia zrušilo a nahradilo.
(5)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Zriaďuje sa Katalóg kŕmnych surovín uvedený v článku 24 nariadenia (ES) č. 767/2009, ako sa stanovuje v prílohe k tomuto nariadeniu.
Článok 2
Nariadenie (EÚ) č. 242/2010 sa zrušuje.
Odkazy na zrušené nariadenie sa považujú za odkazy na toto nariadenie.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. júna 2011

Labels: 12
3
17
6